stanford-oval/wikipedia huggingface dataset:
วัดฤทธิ์ศิริราษฎร์เจริญธรรม

| วัดฤทธิ์ศิริราษฎร์เจริญธรรม |
| --- | --- |

ชื่อสามัญ: วัดน้อย
ที่ตั้ง: หมู่ 4 ตำบลบ้านสวน อำเภอเมืองสุโขทัย จังหวัดสุโขทัย 64220
ประเภท: วัดราษฎร์
นิกาย: เถรวาท
เจ้าอาวาส: พระครูสมุห์สำรวย (แมว) ปุญฺญกาโม
กิจกรรม: ศาสนสถานในพระพุทธศาสนาที่มีกิจกรรมเชิงพุทธตลอดปี
 สถานีย่อยพระพุทธศาสนา
วัดฤทธิ์ศิริราษฎร์เจริญธรรม เป็นวัดที่มีประวัติความเป็นมายาวนานคู่กับวัดคุ้งยางใหญ่ หรือที่เรียกว่า "วัดใหญ่" ส่วนวัดฤทธิ์จะเป็นที่รับรู้กันในชุมชนว่า "วัดน้อย" คือใช้ที่ตั้งวัดในเชิงภูมิศาสตร์และขนาดเป็นตัวกำหนด โดยวัดจะเป็นศูนย์กลางชุมชนอีกฟากหนึ่งของ "คลอง" บ้านสวนกับชุมชนวัดคุ้งยางใหญ่  ที่เชื่อมต่อจากแม่น้ำยมที่ใช้เป็นทางสัญจรและแหล่งน้ำในการเกษตร อุปโภคบริโภคในชุมชนชาวบ้านสวนนับแต่ครั้งอดีต
ศาสนวัตถุในวัด

ศาลาการเปรียญ
อุโบสถ์
กุฎิที่พักสงฆ์
วิหารหลวงพ่อสัมฤทธิ์ เทโว
ฌาปนสถาน/ศาลาพักศพ
หอระฆัง
หอสวดมนต์
ศาลาธรรมสังเวช
กองอำนวยการ
ลำดับเจ้าอาวาส

| 0 | 1 | 2 |
| --- | --- | --- |
ทำเนียบเจ้าอาวาสวัดฤทธิ์ศิริราษฎร์เจริญธรรม
| รายชื่อ | ระยะเวลาอยู่ในตำแหน่ง |  |
| 1. หลวงพ่อสัมฤทธิ์  เทโว | พ.ศ. 240--พ.ศ. 2500 |  |
2. พระอธิการป๊อก อริญฺชโย: 
3. พระครูสุพัฒนาทร (เผือน): 
4. พระครูพรหม  วชิโร(รักษาการแทนเจ้าอาวาส): 
| 5. พระสุพัฒนพิธาน (ทองดี มหาวีโร)(รักษาการแทนเจ้าอาวาส) | พ.ศ. 2539-พ.ศ. 2540 |  |
| 6. พระครูสิทธิธรรมนาถ(สง่า อคฺคธมฺโม) | พ.ศ. 2540- พ.ศ. 2553 |  |
| 7. พระครูสมุห์สำรวย (แมว) ปุญฺญกาโม  (รักษาการเจ้าอาวาส) | พ.ศ. 2553-ปัจจุบัน |  |
วัดไทยกุสินาราเฉลิมราชย์

| วัดไทยกุสินาราเฉลิมราชย์ |
| --- | --- |
พระมหาธาตุเฉลิมราชย์ศรัทธา วัดไทยกุสินาราเฉลิมราชย์

ที่ตั้ง: กาเซีย อำเภอกุสินารา รัฐอุตตรประเทศ ประเทศอินเดีย
นิกาย: เถรวาท มหานิกาย
พระประธาน: พระพุทธสยัมภูญาณ
เวลาทำการ: ทุกวัน
จุดสนใจ: พระอุโบสถ พระเจดีย์
การถ่ายภาพ: อนุญาต
เว็บไซต์: http://www.watthaikusinara-th.org
 สถานีย่อยพระพุทธศาสนา
วัดไทยกุสินาราเฉลิมราชย์  เริ่มก่อสร้างมาตั้งแต่ปี พ.ศ. 2537 มีเนื้อที่ราว 14 ไร่ (6 เอเคอร์) ตั้งอยู่บริเวณกุสินารา อยู่ห่างจากสาลวโนทยาน สถานที่ดับขันธปรินิพพานของพระสัมมาสัมพูทธเจ้า ประมาณ 500 เมตรปัจจุบันมีพระวิเทศวชิรญาณ วิ. (สมพงศ์ ญาณธีโร ดร.) เป็นเจ้าอาวาส
ประวัติเริ่มการสร้างวัด

ซื้อที่ดินเพื่อสร้างวัด ได้ที่ดินสร้างวัดจำนวน 14 ไร่
ผู้รับผิดชอบโครงการ พระสุเมธาธิบดี  อธิบดีสงฆ์วัดมหาธาตุฯ ท่าพระจันทร์ ซึ่งเคยดำรงตำแหน่งเจ้าอาวาสวัดไทยพุทธคยา ได้มอบหมายให้ พระราชโพธิวิเทศ เจ้าอาวาสวัดไทยพุทธคยา เป็นประธานดูแลการก่อสร้าง และมอบหมายให้พระครูปลัดสุวัฒนศรัทธาคุณ (วีรยุทธ วีรยุทโธ Ph.D.) เป็นผู้ดูและรับผิดชอบโครงการ และคุณจุมพล โพธิศรีวิสุทธิกุล เป็นผู้อุปถัมภ์การสร้างวัดพร้อมพุทธบริษัทชาวไทย
ที่ตั้งและอาณาเขตของวัดไทย

วัดไทยกุสินาราเฉลิมราชย์  ตั้งอยู่กึ่งกลางระหว่างสาลวโนทยาน สถานที่ดับขันธปรินิพพานของพระสัมมาสัมพูทธเจ้า ประมาณ 500 เมตร และห่างจากมกุฏพันธนเจดีย์ สถานที่ถวายพระเพลิงพุทธสรีระ ประมาณ 500 เมตร มีเนื้อที่ประมาณ 14 ไร่
รายนามเจ้าอาวาส

พระวิเทศวชิรญาณ วิ. (สมพงศ์ ญาณธีโร ดร.) (2567-ปัจจุบัน)
สิ่งก่อสร้าง

พระอุโบสถ
พระมหาธาตุเฉลิมราชย์ศรัทธา
อาคารรองรับผู้แสวงบุญชาวไทย มีจำนวน 2 หลัง ลักษณะ 2 ชั้น เพื่อเป็นที่พักของพุทธบริษัทชาวไทยที่เดินทางมานมัสการพุทธสังเวชนียสถาน แสวงบุญ ณ ประเทศอินเดีย
โรงพยาบาล
พระบรมราชานุสาวรีย์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ ๙
งานพระธรรมทูต

ได้ทำงานเชิงรุกและขยายการทำงาน ดังนี้
สร้างวัดไทยสาวัตถี พ.ศ. 2548
สร้างพุทธวิหารสาลวโนทยาน 960โสเนาลี ชายแดนอินเดีย-เนปาล พ.ศ. 2548 จัดสร้างเป็นศาลาพักข้างทางของผู้แสวงบุญ อยู่ห่างชายแดนอินเดีย-เนปาล 3 กม. ซึ่งจะมีทั้งห้องน้ำ ห้องสุขาที่ได้มาตรฐานถึง 32 ห้อง แยกเป็นสัดส่วน สำหรับพระสงฆ์ ชาย หญิง และผู้พิการ ที่จัดภัตตาหารถวายพระสงฆ์ระหว่างเดินทาง และเป็นศาลาอเนกประสงค์รับประทานอาหาร ศาลาน้ำชากาแฟ คลินิกปฐมพยาบาล
สร้างโรงพยาบาลเพื่อดูแลชาวพุทธไทย และชาวพุทธทั่วโลก รวมทั้งชาวอินเดีย เพื่อสร้างขวัญและกำลังใจแด่ชาวพุทธที่มาไหว้พระแสวงบุญ รวมทั้งเพื่อสร้างมวลชนสัมพันธ์กับชาวบ้านท้องถิ่น
จัดสร้างโรงเรียนเพื่อเยาวชนชาวอินเดีย ให้ได้รับการศึกษา คือ สร้างโรงเรียนต้นกล้าพระพุทธศาสนาวันอาทิตย์
จัดอบรมพระธรรรมวิทยากร เพื่อพัฒนาบุคลากรทางพระพุทธศาสนา คือ พระภิกษุ สามเณร แม่ชี อุบาสก อุบาสิกา ที่มาปฏิบัติหน้าที่พระธรรมทูต ศึกษาเล่าเรียนและปฏิบัติธรรมในอินเดีย ให้รักงานเผยแพร่ วัตถุประสงค์เพื่อสามารถนำพาพุทธบริษัทที่มาไหว้พระแสวงบุญที่อินเดียให้ได้เข้าใจซาบซึ้งในคุณของพระพุทธ พระธรรม และพระสงฆ์ นำสวดมนต์ไหว้พระ ปฏิบัติธรรม เจริญจิตภาวนา อธิบายธรรม พุทธประวัติ ประวัติศาสตร์ และเรื่องราวที่เป็นประโยชน์ให้แก่ชาวพุทธไทยและต่างชาติได้ ซึ่งประสบความสำเร็จอย่างดี ได้รับคำยกย่องและชื่นชมจากชาวพุทธไทยเป็นอย่างมาก ปัจจุบันมีการอบรม สามแห่งคือ วัดไทยพุทธคยา วัดไทยกุสินาราเฉลิมราชย์ และมหาวิทยาลัยเมืองพาราณสี
มอบทุนการศึกษาแด่พระภิกษุ-สามเณร แม่ชีและนักเรียนไทย ที่มาศึกษาในประเทศอินเดีย
การติดต่อที่พักสำหรับผู้แสวงบุญชาวไทย

ผู้แสวงบุญที่ประสงค์จะพักที่วัดไทยกุสินารา  ต้องแจ้งให้ทางวัดทราบล่วงหน้าก่อนการเดินทาง
แหล่งข้อมูลอื่น

เว็บไซต์วัดไทยกุสินารา[ลิงก์เสีย]
สมาร์ตซิตี

ไฟถนนในเมืองอัมเสตอร์ดัมที่สามารถปรับหรี่ลงได้ตามจำนวนของผู้คนสัญจร
สมาร์ตซิตี้ (smart city) หรือ เมืองอัจฉริยะน่าอยู่ เป็นรูปแบบการประยุกต์เทคโนโลยีดิจิตัล หรือข้อมูลสารสนเทศและการสื่อสารในการเพิ่มประสิทธิและคุณภาพของบริการชุมชน เพื่อช่วยในการลดต้นทุน และลดการบริโภคของประชากร โดยยังคงเพิ่มประสิทธิภาพให้ประชาชนสามารถอยู่อาศัยได้ในคุณภาพชีวิตที่ดีขึ้น
การพัฒนาสมาร์ตซิตีมีการพัฒนาในหลายภาคส่วนรวมถึง หน่วยงานราชการ การจราจรและขนส่ง พลังงาน สาธารณสุข โครงสร้างพื้นฐาน สาธารณูปโภค โดยมีจุดมุ่งหมายเพื่อพัฒนาการจัดการเมืองและชุมชน และการตอบสนองแบบทันท่วงที
ตัวอย่างเมืองที่มีการประยุกต์แนวคิดสมาร์ตซิตี ได้แก่ เซาธ์แธมป์ตัน อัมสเตอร์ดัม บาร์เซโลนา และสต็อกโฮล์ม
ศัพท์ที่หมายถึงสมาร์ตซิตี มีหลากหลายรวมถึง ‘cyberville, ‘digital city’’, ‘electronic communities’, ‘flexicity’, ‘information city’, 'intelligent city', ‘knowledge-based city, 'MESH city', ‘telecity, ‘teletopia’’, 'Ubiquitous city', ‘wired city’.
แหล่งข้อมูลอื่น

สวทช, เมืองน่าอยู่ต้อง...อัจฉริยะ? เก็บถาวร 2016-03-04 ที่ เวย์แบ็กแมชชีน
TCDC, SMART GRID, SMART CITY สู่เมืองอัจฉริยะแห่งอนาคต
คาร์ล คาร์สเทินส์

| คาร์ล คาร์สเทินส์ร> ม.ภ. |
| --- | --- |
Karl Carstens


ประธานาธิบดีเยอรมนีตะวันตก
ดำรงตำแหน่ง 1 กรกฎาคม พ.ศ. 2522 – 30 มิถุนายน พ.ศ. 2527
หัวหน้ารัฐบาล: เฮ็ลมูท ชมิท   เฮ็ลมูท โคล
ก่อนหน้า: วัลเทอร์ เชล
ถัดไป: ริชชาร์ท ฟ็อน ไวทซ์เซ็คเคอร์
 
ข้อมูลส่วนบุคคล
เกิด: 14 ธันวาคม ค.ศ. 1914(1914-12-14) เบรเมิน จักรวรรดิเยอรมัน
เสียชีวิต: 30 พฤษภาคม ค.ศ. 1992(1992-05-30) (77 ปี) รัฐนอร์ทไรน์-เว็สท์ฟาเลิน ประเทศเยอรมัน
ศาสนา: ลูเทอแรน
พรรคการเมือง: สหภาพคริสเตียนประชาธิปไตย
การเข้าร่วม พรรคการเมืองอื่น: พรรคนาซี (1940–1945)
คู่สมรส: เวโรนีคา คาร์สเทินส์

คาร์ล คาร์สเทินส์ (เยอรมัน: Karl Carstens; 14 ธันวาคม พ.ศ. 2457 – 30 พฤษภาคม พ.ศ. 2535) เป็นนักการเมืองชาวเยอรมัน ดำรงตำแหน่งประธานาธิบดีแห่งสหพันธ์สาธารณรัฐเยอรมนี (เยอรมนีตะวันตก) ตั้งแต่ พ.ศ. 2522 จนถึง พ.ศ. 2527
เครื่องราชอิสริยาภรณ์

เครื่องราชอิสริยาภรณ์อันเป็นมงคลยิ่งราชมิตราภรณ์ (ร.ม.ภ.) (ประเทศไทย)
พระราชวิเทศปัญญาคุณ (เหลา ปญฺญาสิริ)

| พระราชวิเทศปัญญาคุณ (เหลา ปญฺญาสิริ) |
| --- | --- |

ชื่ออื่น: ดร.พระมหาเหลา
ส่วนบุคคล
เกิด: 7 สิงหาคม พ.ศ. 2503 (64 ปี)
นิกาย: มหานิกาย
การศึกษา: B.A.(MCU), M.A. (London), Ph.D.(Birmingham)
ตำแหน่งชั้นสูง
ที่อยู่: วัดมหาธาตุ สหราชอาณาจักร หมู่บ้านคิงส์บรอมลีย์ เมืองลิชฟีลด์ เทศมณฑลสแตฟฟอร์ดเชอร์ ตอนกลางของสหราชอาณาจักร
อุปสมบท: 13 กรกฎาคม พ.ศ. 2516
พรรษา: 51
ตำแหน่ง: รองประธานองค์กรพระธรรมทูตไทยในสหราชอาณาจักร
พระราชวิเทศปัญญาคุณ (นามเดิม: ดร.พระมหาเหลา ประชาราษฎร์) น.ธ.เอก, ป.ธ.4, พม., พธ.บ., M.A. (London), Ph.D.(Birmingham) (7 สิงหาคม พ.ศ. 2503 - ปัจจุบัน) พระธรรมทูตไทยรูปแรกที่สำเร็จการศึกษาระดับปริญญาเอกในประเทศอังกฤษ รองประธานองค์กรพระธรรมทูตไทยในสหราชอาณาจักร, เจ้าอาวาสวัดมหาธาตุ สหราชอาณาจักร รูปปัจจุบัน
ท่านเกิดเมื่อวันที่ 7 สิงหาคม พ.ศ. 2503 บรรพชาเมื่อวันที่ 20 ธันวาคม พ.ศ. 2516 และอุปสมบทเมื่อวันที่ 13 กรกฎาคม พ.ศ. 2523 หลังจากสำเร็จการศึกษาพุทธศาสตรบัณฑิต ท่านได้เดินทางมาปฏิบัติศาสนกิจเป็นพระธรรมทูต ณ วัดพุทธปทีป กรุงลอนดอน ต่อมาท่านได้ออกเผยแพร่พระพุทธศาสนา และทำการก่อตั้งวัดไทยขึ้นในประเทศอังกฤษหลายวัด จนมีผลงานการเผยแพร่เป็นที่ยอมรับจากทั้งชาวไทยและชาวต่างประเทศในปัจจุบัน
ด้วยเหตุที่ท่านเป็นพระสงฆ์นักเผยแพร่ที่มีผลงานเป็นที่ประจักษ์ จึงทำให้ท่านได้รับถวายรางวัลจากหน่วยงานและองค์กรต่าง ๆ มากมาย และได้รับพระมหากรุณาธิคุณโปรดเกล้าฯ เข้ารับพระราชทานรางวัลเสาเสมาธรรมจักรจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ซึ่งถือเป็นรางวัลทรงเกียรติสูงสุดที่มอบถวายแด่ผู้ทำคุณประโยชน์ต่อศาสนาพุทธในประเทศไทย
ประวัติ

พระราชวิเทศปัญญาคุณ เกิดที่บ้านหนองรัง อำเภอพยุห์ จังหวัดศรีสะเกษ เมื่อปี พ.ศ. 2503 เมื่ออายุได้ 14 ปี จึงได้บรรพชาเป็นสามเณร ณ วัดมหาธาตุยุวราชรังสฤษฎิ์ราชวรมหาวิหาร กรุงเทพมหานคร โดยมีพระธรรมรัตนกร (สวัสดิ์ กิตฺติสาโร) เป็นพระอุปัชฌาย์ สอบไล่ได้นักธรรมชั้นเอก เมื่อปี พ.ศ. 2519 อุปสมบทเมื่อปี พ.ศ. 2523 โดยมีพระธรรมธีรราชมหามุนี (โชดก ญาณสิทฺธิ) เป็นพระอุปัชฌาย์ ต่อมาท่านสอบไล่ได้เปรียญธรรม 4 ประโยค ในปี พ.ศ. 2526 และสำเร็จการศึกษาพุทธศาสตรบัณฑิต จากมหาวิทยาลัยมหาจุฬาลงกรณราชวิทยาลัย ในปี พ.ศ. 2529
ต่อมาในปี พ.ศ. 2530 ท่านได้เดินทางไปปฏิบัติศาสนกิจ ณ วัดพุทธปทีป กรุงลอนดอน และต่อมาได้เป็นผู้ช่วยพระธรรมทูต และเป็นพระธรรมทูตสายประเทศอังกฤษในปี พ.ศ. 2533 โดยได้อยู่ช่วยงานพระพุทธศาสนา เป็นอาจารย์ใหญ่โรงเรียนพระพุทธศาสนาวันอาทิตย์วัดพุทธปทีป ในปี พ.ศ. 2536 และเมื่อถึงปี พ.ศ. 2537 ท่านได้เดินทางไปเป็นเจ้าอาวาสวัดพุทธวิหาร แอสตัน เมืองเบอร์มิงแฮม ประเทศอังกฤษ เพื่อขยายผลการเผยแพร่พระพุทธศาสนาในประเทศอังกฤษ และต่อมาท่านได้รับการยอมรับจากชาวอังกฤษ ให้ได้รับแต่งตั้งเป็นอนุศาสนาจารย์ ฝ่ายพระพุทธศาสนา ประจำมหาวิทยาลัยเบอร์มิงแฮม ในปี พ.ศ. 2541 และเมื่อถึงปี พ.ศ. 2549 ท่านได้ย้ายวัดจากแอสตัน เบอร์มิงแฮม ออกมาตั้งวัดใหม่ที่หมู่บ้านคิงส์บรอมลีย์ เทศมณฑลสแตฟฟอร์ดเชอร์ เนื่องจากเป็นหมู่บ้านในชนบท มีบรรยากาศสัปปายะ เหมาะสำหรับการปฏิบัติธรรม
ปัจจุบันท่านทำการขยายผลการเผยแพร่พระพุทธศาสนาไปยังเมืองต่าง ๆ ในประเทศอังกฤษ โดยมีวัดในสาขาวัดมหาธาตุ คิงส์บรอมลีย์ สหราชอาณาจักร จำนวน 2 แห่ง ในปัจจุบันคือ วัดมหาธาตุ เคมบริดจ์ และวัดมหาธาตุ พลิมัท
การศึกษา

พ.ศ. 2519 สอบไล่ได้นักธรรมชั้นเอก  สำนักวัดมหาธาตุยุวราชรังสฤษฎิ์ กรุงเทพมหานคร
พ.ศ. 2526 เปรียญธรรม 4 ประโยค สำนักวัดมหาธาตุยุวราชรังสฤษฎิ์ กรุงเทพมหานคร
พ.ศ. 2529 ปริญญาตรีพุทธศาสตรบัณฑิต (พธ.บ.) จากมหาวิทยาลัยมหาจุฬาลงกรณราชวิทยาลัย
พ.ศ. 2529 ประโยคครูพิเศษมัธยม พ.ม.
พ.ศ. 2538 MS School of Oriental an African Studies (SOAS) มหาวิทยาลัยลอนดอน ประเทศอังกฤษ
พ.ศ. 2547 Ph.D. University of Birmingham ประเทศอังกฤษ
เกียรติคุณที่ได้รับ > รางวัลพระราชทานจากพระบรมวงศานุวงศ์

พ.ศ. 2548 -  รางวัลพระราชทาน "รางวัลเสาเสมาธรรมจักร" รางวัลพระราชทานแด่ผู้ทำคุณประโยชน์ต่อพระพุทธศาสนา จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี
เกียรติคุณที่ได้รับ > สมณศักดิ์

พ.ศ. 2549 ได้รับพระราชทานแต่งตั้งสมณศักดิ์เป็นที่พระครูสัญญาบัตร เทียบเท่าผู้ช่วยเจ้าอาวาสวัดพระอารามหลวง ชั้นพิเศษ ที่ พระครูปัญญาสุธรรมวิเทศ
พ.ศ. 2554 ได้รับพระราชทานสมณศักดิ์เป็นพระราชาคณะชั้นสามัญที่ พระปัญญาพุทธิวิเทศ
พ.ศ. 2559 ได้รับพระราชทานสมณศักดิ์เป็นพระราชาคณะชั้นราชที่ พระราชวิเทศปัญญาคุณ วิบูลศาสนกิจสุนทร มหาคณิสสร บวรสังฆาราม คามวาสี พระราชาคณะชั้นราช
แหล่งข้อมูลอื่น

แผนที่และภาพถ่ายทางอากาศของ พระราชวิเทศปัญญาคุณ (เหลา ปญฺญาสิริ)
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
52°44′53″N 1°48′15″E﻿ / ﻿52.748026°N 1.804261°E﻿ / 52.748026; 1.804261
เว็บไซด์วัดมหาธาตุสหราชอาณาจักร http://watmahathatuk.org/en เก็บถาวร 2017-10-04 ที่ เวย์แบ็กแมชชีน
| ก่อนหน้า |  | พระราชวิเทศปัญญาคุณ (เหลา ปญฺญาสิริ) |  | ถัดไป |
| --- | --- | --- | --- | --- |
| - |  | เจ้าอาวาสวัดมหาธาตุ สหราชอาณาจักร  (พ.ศ. 2549 - ปัจจุบัน) |  | ยังคงดำรงตำแหน่ง |
บรรยากาศวัดมหาธาตุ สหราชอาณาจักร ขณะหิมะตกในฤดูหนาว
วัดวรนาถบรรพต

วัดวรนาถบรรพต เดิมชื่อ วัดกบ หรือ วัดเขากบ สมัยสุโขทัยชื่อว่า วัดปากพระบาง เป็นพระอารามหลวงสังกัดคณะสงฆ์มหานิกาย ตั้งอยู่ที่ 188 ถนนธรรมวิถี ตำบลปากน้ำโพ อำเภอเมืองนครสวรรค์ จังหวัดนครสวรรค์
| วัดวรนาถบรรพต พระอารามหลวง |
| --- | --- |
เจดีย์สมัยสุโขทัย

ชื่อสามัญ: วัดวรนาถบรรพต, วัดเขากบ, วัดปากบาง
ที่ตั้ง: เลขที่ 188 ถนนธรรมวิถี ตำบลปากน้ำโพ อำเภอเมืองนครสวรรค์ จังหวัดนครสวรรค์
ประเภท: พระอารามหลวงชั้นตรี ชนิดสามัญ
นิกาย: มหานิกาย
เจ้าอาวาส: พระราชรัตนเวที (ประเสริฐ โชติธมฺโม)
เวลาทำการ: เวลาเปิดปิด ทุกวัน 8.00-17.00
จุดสนใจ: รอยพระพุทธบาทจำลองบนยอดเขากบ, เจดีย์บรรจุพระบรมธาตุทรงสุโขทัย
 สถานีย่อยพระพุทธศาสนา
ประวัติ

วัดวรนาถบรรพตตั้งเมื่อ พ.ศ. 1962 ในสมัยสุโขทัยผู้สร้างคือพญาบาลเมือง สร้างขึ้นเพื่ออุทิศแด่พญารามผู้น้อง ซึ่งได้สิ้นพระชนม์ในระหว่างทำศึกสงครามหัวเมืองฝ่ายใต้ตามหลักฐานทางประวัติศาสตร์ปรากฏในศิลาจารึก 2 หลัก ซึ่งทางกรมศิลปากรได้ไปจากยอดเขาใกล้กับรอยพระพุทธบาทจำลองและได้จากเมืองนครชุมจังหวัดกำแพงเพชรซึ่งกล่าวถึงพระเจ้าลิไทกษัตริย์สุโขทัยองค์ที่ 5 ได้ทรงพระกรุณาโปรดเกล้าให้นำพระพุทธบาทจำลองจากลังกาซึ่งส่งมาให้เป็นบรรณาการนำไปประดิษฐานไว้บนยอดเขากบ ดังปรากฏในปัจจุบัน
สมัยสุโขทัย สร้างรอยพระพุทธบาทจำลอง เจดีย์ใหญ่ ภายในเจดีย์บรรจุพระบรมสารีริกธาตุ พระพุทธรูปหินปางนาคปรก สมัยเชียงแสน พระพุทธไสยาสน์ ยาว 10 วาเศษ อุโบสถหลวงพ่อทอง
พ.ศ. 2464 สมเด็จพระเจ้าบรมวงศ์เธอ พระองค์เจ้าดิศวรกุมาร กรมพระยาดำรงราชานุภาพ ได้ค้นพบวัดวรนาถบรรพต
พระยาบาลเมือง สร้างวัดเขากบ มีเจดีย์ วิหาร ขุดตระพัง ปลูกบัวนานาพรรณเพื่อเป็นพุทธบูชา ปลูกต้นพระศรีมหาโพธิ์ในรามอาวาส สร้างพุทธปฏิมา เพื่ออุทิศส่วนกุศลให้แก่พระยารามผู้เป็นน้อง ซึ่งมาสิ้นพระชนม์ลง ณ เมืองพระบาง (ปัจจุบันคือ จังหวัดนครสวรรค์)
ไม่เพียงได้รับยกย่องจากกรมการศาสนา และมหาเถรสมาคมให้เป็นวัดพัฒนาตัวอย่างในปี พ.ศ. 2509 เท่านั้น หากวัดแห่งนี้ยังมีความเก่าแก่และทรงคุณค่าอย่างยิ่งของจังหวัดนครสวรรค์ ตัววัดตั้งอยู่บนยอดเขาและเชิงเขากบที่มีความสูงจากระดับน้ำทะเลปานกลางประมาณ 185.50 เมตร จากหลักฐานทางประวัติศาสตร์ สันนิษฐานว่าวัดนี้น่าจะสร้างขึ้นในปี พ.ศ. 1962 ในสมัยสุโขทัย โดยพญาบาลเมืองที่ได้สร้างเจดีย์ วิหาร ขุดตระพังเพื่อปลูกบัวถวายเป็นพุทธบูชา ปลูกต้นพระศรีมหาโพธิ์ในรามอาวาสเพื่ออุทิศส่วนกุศลให้แก่พระยารามผู้เป็นน้องที่ได้สิ้นพระชนม์ระหว่างทำศึกกับหัวเมืองฝ่ายใต้ ณ เมืองพระบางซึ่งปัจจุบันคือนครสวรรค์นั่นเอง ทั้งนี้การเดินทางขึ้นสู่วัด สามารถเดินขึ้นบันได จำนวน 437 ขั้น หรือใครที่ไม่อยากเหนื่อย สามารถนำรถขึ้นไปถึงได้โดยมีถนนลาดยางขึ้นสู่ยอดเขา
ดนตรีโฟล์ก

ดนตรีโฟล์ก (อังกฤษ: Folk music) มีความหมายที่แตกต่าง หลากหลาย อาทิ
เพลงพื้นบ้าน หรือ เพลงท้องถิ่น (Traditional music) ซึ่งมักจะจัดอยู่ในดนตรีประเภทเวิลด์มิวสิกด้วย
ดนตรีโฟล์กสามารถหมายถึง ดนตรีที่นำดนตรีพื้นบ้านมาประกอบในดนตรีร่วมสมัย โดยมักจะแสดงโดยนักดนตรีอาชีพ แนวเพลงใกล้เคียงเช่น โฟล์กร็อก, อีเลกทริกโฟล์ก และโพรเกสซีฟโฟล์ก
ในวัฒนธรรมอเมริกา ดนตรีโฟล์กจะมีความหมายถึง ดนตรีแนว อเมริกันโฟล์กมิวสิกรีไววอล (American folk music revival) ตัวอย่างเช่นศิลปินอย่าง วูดี กัธรี, ลีดเบลลี, พีท ซีเกอร์, แรมบลิน แจ็ก เอลเลียต, บ็อบ ดีแลน, ฟิล ออชส์, ทอม แพกซ์ทัน และโจนแอน บาเอซ ที่ได้รับความนิยมและช่วยส่งเสริมในการเขียนเนื้อเพลงในทศวรรษ 1950 และ 1960 ที่ทำให้เกิดแนวเพลงอย่าง อิงลิชโฟล์กรีไววอล ในทศวรรษ 1960 มีตัวอย่างศิลปินเช่น แม็กนา คาร์ทา, แฟร์พอร์ต คอนเวนชัน, สตีเลย์ สแปน, ราล์ฟ แม็กเทลล์, โดนาแวน และฟลีตวูดแม็ก
ทีตา

| ทีตา |
| --- | --- |

อักษรกรีก
Αα แอลฟา: Νν นิว
Ββ บีตา: Ξξ ไซ
Γγ แกมมา: Οο โอไมครอน
Δδ เดลตา: Ππ พาย
Εε เอปไซลอน: Ρρ โร
Ζζ ซีตา: Σσς ซิกมา
Ηη อีตา: Ττ เทา
Θθ ทีตา: Υυ อิปไซลอน
Ι ι ℩ ไอโอตา: Φφ ฟาย
Κκ แคปปา: Χχ ไค
Λλ แลมดา: Ψψ พไซ
Μμ  มิว: Ωω โอเมกา
ใกล้คลาสสิก
Ϝϝ เวา: ϘϙϞϟ คอปปา
Ϻϻ แซน: ͲͲϠϡ แซมไพ
Ϛϛ สติกมา: Ͱͱ ฮีตา
Ϸϸ โช: 

เครื่องหมายเสริมอักษร
ทีตา เทตา  (อังกฤษ: theta, ออกเสียง: /ˈθiː.tə, ˈθeɪ.tə/; กรีก: θήτα, ตัวใหญ่ Θ, ตัวเล็ก θ) เป็นอักษรกรีกตัวที่ 8 และมีค่าของเลขกรีกเท่ากับ 9 ปัจจุบันใช้แทนค่ามุมใด ๆ ในทางคณิตศาสตร์ หรือ แทนมุมหักเห มุมตกกระทบ และมุมสะท้อนของแสงในทางวิทยาศาสตร์
พระครูนิยุตต์ธรรมกิจ (เสียน สุธมฺโม)

| พระครูนิยุตต์ธรรมกิจ (เสียน สุธัมโม) |
| --- | --- |

ชื่ออื่น: เสียน พวงสมบัติ
ส่วนบุคคล
เกิด: 25 มีนาคม พ.ศ. 2475
มรณภาพ: 26 มกราคม พ.ศ. 2563 (87 ปี)
นิกาย: มหานิกาย
การศึกษา: ป.4  นักธรรมชั้นโท
ตำแหน่งชั้นสูง
ที่อยู่: วัดอินทาราม (วัดใน) จังหวัดนครสวรรค์
อุปสมบท: 2 เมษายน พ.ศ. 2499
พรรษา: 68
ตำแหน่ง: เจ้าอาวาสวัดอินทาราม (วัดใน) อดีตเจ้าคณะตำบลพยุหะ-เนินมะกอก
พระครูนิยุตต์ธรรมกิจ นามเดิม เสียน พวงสมบัติ ฉายา สุธมฺโม (25 มีนาคม พ.ศ. 2475 - 26 มกราคม พ.ศ. 2563) เป็นพระเถระชั้นผู้ใหญ่อีกท่านหนึ่งในอำเภอพยุหะคีรี เป็นอดีตเจ้าอาวาสวัดอินทาราม, อดีตเจ้าคณะตำบลพยุหะ-เนินมะกอก
ประวัติ

พระครูนิยุตต์ธรรมกิจ เดิมชื่อ เสียน นามสกุล พวงสมบัติ เกิดเมื่อวัน เสาร์ ที่ 25 มีนาคม พ.ศ. 2475 ตรงกับแรม 15 ค่ำ เดือน 4 ปีวอก บิดาชื่อ นายเฉื่อย พวงสมบัติ มารดาชื่อ นางล้อม สกุลเดิม แป้นแก้ว เกิด ณ บ้านเลขที่ 443 หมู่ที่ 4 ตำบลพยุหะ อำเภอพยุหะคีรี จังหวัดนครสวรรค์ มีพี่น้องร่วมมารดาเดียวกันรวม 8 คน
การศึกษา

ได้เรียนหนังสือที่วัดอินทาราม มีอาจารย์นวมเป็นครูสอน ต่อมาได้ย้ายไปศึกษาที่โรงเรียนประชาธนูทิศ และได้ไปเรียนประถมศึกษาปีที่ 4 ที่โรงเรียนพยุหะศึกษาคาร
อุปสมบท

เมื่อวันที่ 2 เมษายน พ.ศ. 2499 มีพระครูนิสิตคุณากร (กัน คงฺครตโน) วัดเขาแก้ว เป็นพระอุปัชฌาย์ พระครูนิภาธรโสภณ (ชี อินทงฺกโร) วัดอินทาราม เป็นพระกรรมวาจาจารย์ และพระครูปลัดคุณวัฒน์ (เทิน นนฺทิโย) วัดเขาแก้ว เป็นพระอนุสาวนาจารย์ ณ พัทธสีมาวัดอินทาราม
วิทยฐานะ

พ.ศ. 2499 นักธรรมตรี
พ.ศ. 2501 นักธรรมโท
ตำแหน่ง

พ.ศ. 2516 ได้รับการแต่งตั้งเป็นผู้รักษาการเจ้าอาวาสวัดอินทาราม
พ.ศ. 2517 ได้รับการแต่งตั้งเป็นเจ้าอาวาสวัดอินทาราม
พ.ศ. 2526 ได้รับการแต่งตั้งเป็นเจ้าคณะตำบลพยุหะ-เนินมะกอก
สมณศักดิ์

พ.ศ. 2524 ได้รับแต่งตั้งเป็นพระครูสัญญาบัตร ที่ พระครูนิยุตต์ธรรมกิจ
พ.ศ. 2529 ได้รับแต่งตั้งเป็นพระอุปัชฌาย์
พ.ศ. 2548 ได้รับแต่งตั้งเป็นเจ้าคณะตำบลชั้นเอก
หน้าที่

พ.ศ. 2518 ได้รับแต่งตั้งเป็นพระใบฎีกา ฐานานุกรมเจ้าคณะอำเภอพยุหะคีรี
พ.ศ. 2518 ได้รับการแต่งตั้งเป็นประธานหน่วยอบรมประชาชนประจำตำบลพยุหะ (อ.ป.ต.)
พ.ศ. 2519 ได้รับแต่งตั้งเป็นพระกรรมวาจาจารย์
พ.ศ. 2519 ได้รับแต่งตั้งเป็นพระครูชั้นประทวน
พ.ศ. 2520 ได้รับแต่งตั้งเป็นกรรมการตรวจสอบบัญชีเงินวัด
พ.ศ. 2521 ได้รับแต่งตั้งเป็นพระธรรมทูต อำเภอพยุหะคีรี
พ.ศ. 2520 ได้รับแต่งตั้งเป็นกรรมการศาสนศึกษาและเผยแผ่ อำเภอพยุหะคีรี
พ.ศ. 2522 ได้รับแต่งตั้งเป็นผู้ทรงท่องจำพระปาฏิโมกข์
พ.ศ. 2522 ได้รับแต่งตั้งเป็นพระกรรมการแผนกธรรม จากสมเด็จพระสังฆราชสกลมหาสังฆปริณายก
อวสานชีวิต

พระครูนิยุตต์ธรรมกิจ (เสียน สธัมโม) เริ่มอาพาธด้วยโรคชรา เนื่องด้วยทำงานเพื่อหวังพัฒนาวัดอยู่ตลอดเวลา ทำให้ไม่มีเวลาพักผ่อน โดยมีพี่น้องของท่าน ได้แวะเวียนมาอุปัฏฐาก และเข้ารับการตรวจรักษาอาการอย่างต่อเนื่อง โดยมีคณะศิษยานุศิษย์พาตัวไปรักษา แต่ด้วยการกรำงานอย่างหนัก จึงทำให้มรณภาพ ด้วยอาการสงบที่ กุฏิอินทังกุโร ซึ่งเป็นกุฏิที่พำนักของท่านตั้งแต่ขึ้นรับตำแหน่งเข้าอาวาส เมื่อวันที่ 26 มกราคม พ.ศ. 2563 รวมอายุ 88 ปี พรรษา 64
พระราชทานเพลิงศพ

ในวัน เสาร์ ที่ 30 มกราคม พ.ศ. 2563 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าโปรดพระราชทานเพลิงศพ พระครูนิยุตต์ธรรมกิจ (เสียน สธัมโม) ณ เมรุชั่วคราว วัดอินทาราม เวลา 16.00 น.
แหล่งข้อมูลอื่น

เปิดบันทึกตำนาน ตอน หลวงพ่อเสียน วัดอินทาราม อ.พยุหะคีรี จ.นครสวรรค์
งัดวัดดังพยุหะฯ ใบสั่งเซียน ลักพระ12องค์
โครงการลานธรรม ลานวิถีไทย เก็บถาวร 2021-05-10 ที่ เวย์แบ็กแมชชีน
| ก่อนหน้า |  | พระครูนิยุตต์ธรรมกิจ (เสียน สุธมฺโม) |  | ถัดไป |
| --- | --- | --- | --- | --- |
| พระครูนิภาธรโสภณ   (ชี อินทังกโร) |  | เจ้าอาวาสอินทาราม  (พ.ศ. 2517 -  พ.ศ. 2563) |  | พระฉลวย อนลโส   (รักษาการ) |
เมรุชั่วคราว ในงานพิธีพระราชทานเพลิงศพพระครูนิยุตต์ธรรมกิจ (เสียน สธัมโม)
ไทยเชื้อสายจีน

| --- | --- |
วัดมังกรกมลาวาส กรุงเทพมหานคร
ภูมิภาคที่มีประชากรอย่างมีนัยสำคัญ
กระจายอยู่ทั่วประเทศไทย
ภาษา
ภาษาไทย  ดั้งเดิม: ภาษาหมิ่น (แต้จิ๋ว, ไหหลำ, ฮกเกี้ยน, ฮกจิว), ภาษาแคะ, ภาษากวางตุ้ง และ ภาษาจีน (ฮ่อ)
ศาสนา
ส่วนมากนับถือศาสนาพุทธนิกายเถรวาท; ส่วนน้อยนับถือ ศาสนาพุทธนิกายมหายาน , ลัทธิเต๋า และลัทธิขงจื๊อศาสนาอิสลาม (ชาวหุย) และศาสนาคริสต์
ชาวไทยเชื้อสายจีน คือ ชาวจีนที่เกิดในประเทศไทยและเป็นเชื้อสายของผู้อพยพชาวจีน หรือชาวจีนโพ้นทะเล คนไทยเชื้อสายจีน มีประมาณ 10 ล้านคนในประเทศไทย คิดเป็น 11–14% ของจำนวนประชากรทั้งหมดของประเทศ ณ ปี 2563 ประเทศไทยมีชุมชนชาวจีนโพ้นทะเลใหญ่สุดในโลกที่อยู่นอกประเทศจีน ธีระพันธ์อ้างว่ามีประชากรไทยที่มีเชื้อสายจีนประมาณร้อยละ 40
ชาวไทยเชื้อสายจีนส่วนมากบรรพบุรุษจะมาจากซัวเถา ในมณฑลกวางตุ้ง ทางตอนใต้ของจีน พูดภาษาแต้จิ๋ว ซึ่งเป็นภาษากลุ่มหมิ่นหนาน รองลงมาคือมาจาก แคะ ฮกเกี้ยน และไหหลำ
ไทยเชื้อสายจีนเป็นกลุ่มชาติพันธุ์ชนชั้นกลางที่ก่อตั้งขึ้นอย่างมั่นคงและมีตัวแทนอยู่ในทุกระดับของสังคมไทย มีบทบาทนำในภาคธุรกิจของประเทศและครอบงำเศรษฐกิจไทยในปัจจุบัน นอกจากนี้ ไทยเชื้อสายจีนมีอยู่ในเวทีการเมืองของประเทศจำนวนมาก และอดีตนายกรัฐมนตรีและสมาชิกรัฐสภาส่วนใหญ่ล้วนมีบรรพบุรุษจีนอย่างน้อยหนึ่งคน นอกจากนี้ยังจัดเป็นกลุ่มอภิชนทางเศรษฐกิจ สังคมและการเมือง
อัตลักษณ์

สำหรับผู้สืบสันดานของผู้เข้าเมืองชาวจีนรุ่นที่สองและสาม เป็นทางเลือกส่วนบุคคลว่าจะระบุตัวเองว่าเป็นชาติพันธุ์จีนหรือไม่ กระนั้น ไทยเชื้อสายจีนส่วนใหญ่ระบุว่าตนเป็นคนไทยอย่างเดียวเท่านั้น เนื่องจากได้บูรณาการใกล้ชิดและผสมกลืนเข้าสู่สังคมไทยได้สำเร็จ จี. วิลเลียม สกินเนอร์เชื่อว่าที่การผสมกลมกลืนสำเร็จนั้นเป็นนโยบายของผู้ปกครองไทยที่ยอมให้วาณิชชาวจีนรับราชการเป็นขุนนาง ปัจจุบันไทยเชื้อสายจีนยังมีบทบาทสำคัญในขบวนการนิยมเจ้า/ชาตินิยม เช่น สนธิ ลิ้มทองกุล แกนนำกลุ่มพันธมิตรประชาชนเพื่อประชาธิปไตย, และไทยเชื้อสายจีนในกรุงเทพมหานครที่เป็นกลุ่มหลักของ กปปส.
ปัจจุบันไทยเชื้อสายจีนจะพูดภาษาไทยผสมภาษาหมิ่นใต้ในการติดต่อกันเอง โดยเฉพาะชาวแต้จิ๋วที่อยู่ในกรุงเทพมหานครเป็นส่วนมาก และก็จะใช้ภาษาไทยติดต่อกับสังคมภายนอกได้ดีขึ้น แต่ลูกหลานจีนในปัจจุบันมีน้อยมากที่ยังพูดภาษาของบรรพบุรุษได้ เนื่องจากอยู่กับสังคมภายนอกและที่บ้านเองก็พูดภาษาหมิ่นใต้กับตนน้อยลง ยังคงเหลือแต่ผู้อาวุโสในครอบครัวเท่านั้นที่ยังพูดภาษาเหล่านี้กับลูกหลาน[ต้องการอ้างอิง] ปัจจุบันประเพณีและค่านิยมบางอย่างที่ยังคงปฏิบัติตาม ครอบครัวลูกหลานจีนก็ยังยึดถือปฏิบัติอยู่ เช่น การไหว้เจ้าในโอกาสต่างๆ ซึ่งถือเป็นการแสดงความกตัญญูต่อบรรพบุรุษ ส่วนชาวไทยเชื้อสายจีนในภาคเหนือเป็นชาวไทยเชื้อสายจีนกลุ่มเดียวที่ใช้ภาษาจีน พบได้ในจังหวัดเชียงใหม่และเชียงราย ซึ่งส่วนใหญ่นับถือพุทธกับคริสต์และมีบางส่วนนับถืออิสลาม
มีหนังสือพิมพ์ภาษาหมิ่นใต้ในประเทศไทยอยู่ 6 ฉบับ ส่วนมากผู้อ่านจะเป็นผู้ที่อพยพมา ผู้เฒ่าผู้แก่ ลูกหลานคนจีน และ ผู้ที่เรียนภาษาจีนจะอ่าน
มีโรงเรียนจีนหลายแห่ง ตัวอย่างเช่น โรงเรียนเผยอิงซึ่งตั้งอยู่ในย่านเยาวราช เปิดสอนถึงชั้นประถมศึกษาปีที่ 6 หรือ โรงเรียนช่องฟ้าซินเซิงวาณิชบำรุงในจังหวัดเชียงใหม่ และ โรงเรียนภูเก็ตไทยหัวอาเซียนวิทยา จังหวัดภูเก็ต ซึ่งเป็นโรงเรียนจีนแห่งแรกของไทย
อัตลักษณ์ > ศาสนาและความเชื่อ

ชาวไทยเชื้อสายจีนรุ่นแรกที่เข้ามาในไทยนับถือศาสนาพุทธนิกายมหายาน และศาสนาเต๋า ครั้นในเวลาต่อมาศาสนาพุทธนิกายเถรวาทได้กลายเป็นหนึ่งในศาสนาบนความเชื่อคนชนเชื้อสายจีนในไทยจากการจากการหลอมรวมทางวัฒนธรรม โดยมากชาวไทยเชื้อสายจีนจะประกอบพิธีกรรมดั้งเดิมแบบความเชื่อของจีนและเถรวาทไทยไปด้วยกัน งานเทศกาลของจีนที่สำคัญอย่าง ตรุษจีน, วันไหว้พระจันทร์ หรือวันเชงเม้ง ก็ถูกจัดขึ้นอย่างยิ่งใหญ่ในภูเก็ต, กรุงเทพมหานคร และหัวเมืองอื่น ๆ ที่มีชุมชนชาวจีนขนาดใหญ่ตั้งอยู่
อย่างไรก็ตามชาวไทยเชื้อสายจีนจึงไหว้บรรพบุรุษและเทพเจ้าตามประเพณี และเข้าวัดไทยเหมือนชาวไทยทั่วไป ส่วนเรื่องงานศพ ชาวไทยเชื้อสายจีนยึดถือแบบจีนดั้งเดิม เช่น การทำกงเต๊กและฝังศพน้อยลงเนื่องจากค่าใช้จ่ายสูง และนิยมการเผาศพแบบไทยมากขึ้น
ขณะเดียวกันมีชาวจีนฮ่อบางส่วนในภาคเหนือที่นับถือศาสนาอิสลามตามบรรพบุรุษอยู่แล้ว พวกเขามีการรวมกลุ่มที่หนาแน่นกว่าชาวจีนฮ่อที่ไม่ใช่มุสลิม ในจังหวัดเชียงใหม่มีมัสยิดของชาวจีนมากถึงเจ็ดแห่ง หนึ่งในมัสยิดที่สำคัญของจีนฮ่อคือมัสยิดบ้านฮ่อ นอกจากชาวจีนฮ่อแล้วก็มีชาวจีนกลุ่มอื่นที่นับถือศาสนาอิสลาม อาทิ ชาวไทยเชื้อสายจีนบ้านกรือเซะในจังหวัดปัตตานี ซึ่งใช้ภาษามลายูในการสื่อสาร โดยมุสลิมเชื้อสายจีนที่บ้านกรือเซะนั้น บางส่วนนับถือเจ้าแม่ลิ้มกอเนียวด้วย บ้างก็ขอพรบ้างก็บนบาน เมื่อมีงานมงคลก็ต้องมีการเซ่นสรวงเจ้าแม่ด้วยเชื่อว่าหากไม่กระทำเช่นนั้นก็จะเกิดเภทภัย ในวันฮารีรายอก็จะมีการเซ่นสรวงเจ้าแม่ และเมื่อพิธีแห่เจ้าแม่เดือนสาม ชาวมุสลิมเชื้อสายจีนก็จะไปชมขบวนเพื่อระลึกถึงท่าน
วัฒนธรรมชาวจีนโพ้นทะเลในไทยนั้นจะต่างกับชาวจีนโพ้นทะเลในสิงคโปร์และมาเลเซียบางส่วน ซึ่งจะหันไปนับถือศาสนาคริสต์ และพูดภาษาจีนกลาง ชาวไทยเชื้อสายจีนบางส่วนกลับไม่ยึดติดกับวัฒนธรรมดั้งเดิมของตนมากนักและนิยมวัฒธรรมที่กลมกลืนไปกับคนไทย
กลุ่มชาวไทยเชื้อสายจีน

ประเทศไทยมีประชากรคนไทยเชื้อสายจีนประมาณ 9.3 ล้านคน ส่วนมากจะเป็นเชื้อสายแต้จิ๋วประมาณร้อยละ 56 รองลงมา ได้แก่ แคะ ร้อยละ 16, ไหหลำ ร้อยละ 11, กวางตุ้ง ร้อยละ 7, ฮกเกี้ยน ร้อยละ 7, และอื่น ๆ ร้อยละ 12